ఫ్లోరిడా
ఫ్లోరిడా, అమెరికా సంయుక్త రాష్ట్రాలలోని ఒక రాష్ట్రము. ఫ్లోరిడా అమెరికా రాష్ట్రాలలో ఆగ్నేయంగా ఉన్న రాష్ట్రం. ఈ రాష్ట్రపు పడమర దిశలో మెక్సికో ఖాతం, ఉత్తరంలో అలబామా రాష్ట్రం మరియు జార్జియా రాష్ట్రం, తూర్పున అట్లాంటిక్ మహా సముద్రం ఉన్నాయి. అమెరికా సంయుక్తరాష్ట్రాలలో ఫ్లోరిడా వైశాల్యంలో 22వ స్థానంలోనూ, జనసంఖ్యలో 4వ స్థానం లోనూ అలాగే జనసాంధ్రతలో 8వ స్థానంలోనూ ఉంది.
ఫ్లోరిడా
జలాంతర్భాగానికి విస్తరించి ఉన్న గుహలు, సింక్హోల్ మరియు స్ప్రింగ్స్ రాష్ట్రమంతా కనిపిస్తుంటాయి. ఈ జలాలను రాష్ట్ర ప్రజల ఉపయోగాలకు వాడుతుంటారు. సున్నపురాళ్ళతో కప్పబడిన ఇసుక భూములు మిలియన్ సంవత్సరాల నుండి సముద్రతీరాలలో కనిపిస్తుంటాయి. హిమయుగంలో సముద్రమట్టం తగ్గి ఆరిన వాతావరణం కారణంగా రాష్ట్ర వైశాల్యాన్ని పెంచింది. ప్రత్యేకంగా సవన్న వద్ద ఇది సంభవించిందని ఊహిస్తున్నారు. 2006లో సింక్ హోల్ వలన నష్టపోయిన రాష్ట్ర ఆస్తుల విలువ 2 బిలియన్ల అమెరికన్ డాలర్ల కంటే అధికమని భావిస్తున్నారు.